Tarrinqton (Viktoriya)

Tarrington  () — Avstraliyada, Viktoriya (ştat)nın cənub-qərbində, Hamilton şəhərindən 9 km və Melburndan 314 km məsafədə yerləşən kənd.

 Tarixi 
Tarrinqton qəsəbəsinin adını alman ərazilərindən (Saksoniyadan) Avstraliyaya köçən sorblar tərəfindən, həmçinin Prussiya və Sakson fermerləri tərəfindən qoyulub. İlk alman köçkünləri 1849-cu ildə Avstraliyanın Varnambuola və 1852-ci ildə Portlendən gəliblər. Onların hamısı din etibarilə əsasən lüteran idi. Sorblar Avstraliyada bir sıra qəsəbələr qurublar: Cənubi Hamilton (), Hochkirch (Tarrington) (),Gnadenthal (), St. Suite-South Hamilton (), Tabor (), Neukirch (Biaduk)(), Varrayure (). Əvvəlcə mühacirlərin yaratdığı Tarrington qəsəbəsi  sorb dilində "Buketsi" və ya almanca "Hochkirch" adlanırdı qurucuların olduğu eyniadlı kommunanın şərəfinə. 1860-cı illərdə qəsəbə genişlənməyə başladı və 1861-ci il fevralın 15-də Hochkirch poçt şöbəsi yaradıldı (indi bağlıdır, onun yerində poçt anbarı yerləşir). 1 mart 1918-ci ildə qəsəbə Birinci Dünya müharibəsinin yaratdığı germanofobiyanın hökm sürdüyü şəraitdə Tarrinqton adlandırıldı. Qəsəbənin adının dəyişdirilməsi ilə əlaqədar olaraq məktəblərdə alman dilini öyrənmək və öyrətmək, həmçinin Avstraliyaya və xüsusən də bütün kəndə alman dilində kitabların idxalı qadağan edildi. Nəticədə, sonrakı nəsillər artıq öz ana dilləri kimi nə alman, nə də sorb dillərində danışmırlar və onların çoxu alman və ya sorb mənşəli soyadlarını saxlasalar da, tamamilə Avstraliya cəmiyyətinə assimilyasiya olunurdular. Hazırda kənddə lüteran kilsəsi, məktəb, kafe, kompüter təmiri xidməti, anbar, yanğınsöndürmə məntəqəsi, tibb məntəqəsi fəaliyyət göstərir.

 İstinadlar